รายวิชา ศาสตร์พระราชาสู่การพัฒนาอย่างยั่งยืน
รายวิชาศาสตร์พระราชาสู่การพัฒนาอย่างยั่งยืน (H.M.KingBhumibolAdulyadej’s Philosophy for Sustainable Development)ของมหาวิทยาลัยราชภัฏรำไพพรรณี เป็นรายวิชาที่จัดทำขึ้นเป็นครั้งแรกในหลักสูตรหมวดวิชาศึกษาทั่วไป(General Education : GE) โดยการขับเคลื่อนของท่านอธิการบดี                  รองศาสตราจารย์พอพันธ์ สุทธิวัฒนะ ตั้งแต่ปี2560ซึ่งรายวิชานี้มีวัตถุประสงค์ให้ผู้เรียนได้มีการเรียนรู้ศาสตร์พระราชาในมิติต่าง ๆ เช่น มิติเข้าใจ เข้าถึง พัฒนา มิติภูมิสังคมมิติหลักการทรงงาน 27 ข้อ หลักการปกครองโดยหลักพุทธธรรมและมิติการสร้างคนด้วยการศึกษาและการเรียนรู้แนวทางพระราชดำริในการพัฒนาประเทศ โครงการพระราชดำริต่าง ๆโครงการพระราชดำริในจันทบุรี ที่แก้ปัญหาให้กับราษฎรตามพระบรมราโชวาทและพระราชดำรัสของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร รัชกาลที่ 9 ปรัชญาของเศรษฐกิจพอเพียงรวมถึงได้ศึกษาพระอัจฉริยภาพในศาสตร์ต่างๆ ซึ่งการจัดการเรียนการสอนจะมีทั้งภาคทฤษฎีและภาคปฎิบัติ โดยการจัดการเรียนในภาคทฤษฎีจะเป็นการบรรยายในชั้นเรียนจากคณาจารย์ทั้ง 10 คณะและมีการลงพื้นที่ในการทำกิจกรรมเพื่อประโยชน์ของมหาวิทยาลัย โดยใช้พื้นที่สำคัญคือ  วังสวนบ้านแก้ว,ศูนย์เรียนรู้เศรษฐกิจพอเพียง ภายในมหาวิทยาลัยราชภัฏรำไพพรรณี  
	คณะ
	ผู้สอน (ภาคปกติ) 

	คณะนิติศาสตร์
	ผู้ช่วยศาสตราจารย์ ดร.ฐิติรัตน์ อิทธิมีชัย (ประธานรายวิชา)

	คณะมนุษย์ศาสตร์และสังคมศาสตร์
	อาจารย์ณัฎฐกฤต ชัยอริยเมธี (รองประธานฯ)

	คณะครุศาสตร์
	ผู้ช่วยศาสตราจารย์ ดร.สุนิตย์ตา เย็นทั่ว (เลขานุการ)
อาจารย์พัชรินทร์ เสือสาวะถี

	คณะเทคโนโลยีการเกษตร
	ผู้ช่วยศาสตราจารย์ดร.วัชรวิทย์  รัศมี

	คณะวิทยาศาสตร์และเทคโนโลยี
	ผู้ช่วยศาสตราจารย์ ดร.หิรัญ หิรัญรัตนพงศ์
อาจารย์ศศิธร พุทธรักษ์

	คณะวิศวกรรมศาสตร์และเทคโนโลยีอุตสาหกรรม
	รองศาสตราจารย์นาวี เปลี่ยวจิตร์ 
ผู้ช่วยศาสตราจารย์ ดร.เบญจมาศ เนติวรรักษา
ผู้ช่วยศาสตราจารย์ ดร.อนุรักษ์ รอดบำรุง

	คณะพยาบาลศาสตร์
	ผู้ช่วยศาสตราจารย์ ดร.ฐิตวันต์ หงส์กิตติยานนท์

	คณะนิเทศศาสตร์
	ผู้ช่วยศาสตราจารย์ ดร.เหมือนฝัน คงสมแสวง

	คณะวิทยาการจัดการ
	อาจารย์ ดร.รมิดา กาญจนวงศ์

	คณะวิทยาการคอมพิวเตอร์และเทคโนโลยีสารสนเทศ
	อาจารย์วสุพล เผือกนำผล



โดยในแต่ละปีการศึกษา จะมีผู้ลงทะเบียนเรียนรวมกว่า 1,000 คน ที่จะได้มีการทำกิจกรรมร่วมกับมหาวิทยาลัย โดยมีการลงพื้นที่วังสวนบ้านแก้ว และร่วมเป็นพลังในการพัฒนามหาวิทยาลัยในวัง ในการทำกิจกรรมจิตอาสา การพัฒนาปรับปรุงภูมิทัศน์  ซึ่งจะมีช่องทางเฟสในการเผยแพร่การทำกิจกรรมและการจัดการเรียนการสอนทั้งในห้องเรียนและนอกห้องเรียน 
ผลการดำเนินงานในปี 2568 นักศึกษาในรายวิชามีการลงพื้นที่ร่วมกับสำนักศิลปวัฒนธรรมและพัฒนาชุมชน มหาวิทยาลัยราชภัฏรำไพพรรณี ร่วมบูรณาการและพัฒนาภูมิทัศน์ในวังสวนบ้านแก้ว เพื่อสร้างจิดสำนึกให้แก่ผู้เรียนและเป็นการประสานความร่วมมือของคณาจารย์ทุกคณะและการบูรณการร่วมกับเครือข่ายเพื่อฝึกฝนนักศึกษาให้ทำประโยชน์สุขแก่มหาวิทยาลัยราชภัฏรำไพพรรณี 
หลักฐาน: https://www.facebook.com/groups/661786703362548?locale=th_TH


